**Zarasų „Santarvės“ pradinės mokyklos**

Direktorės Daivos Šileikienės

**2023 METŲ VEIKLOS ATASKAITA**

2024-02-05 Nr. 1-IV-10

Zarasai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Zarasų „Santarvės“ pradinė mokykla (toliau – Mokykla) įgyvendina pradinio ir priešmokyklinio ugdymo programas. 2023-09-01 duomenimis, Mokykloje mokosi 377 mokiniai. 358 – Zarasų „Santarvės“ pradinėje mokykloje, iš jų 288 1-4 klasėse, 70 priešmokyklinėse grupėse ir 19 – Salako ugdymo skyriuje: 9 mokiniai – 2-3 jungtinėje klasėje, 10 – jungtinėje priešmokyklinėje / ikimokyklinėje grupėje. Sukomplektuota 14 pradinių klasių, iš jų 1 jungtinė, ir 5 priešmokyklinės grupės, iš jų 1 jungtinė. Veikia 3 pailgintos darbo dienos grupės, skirtos priešmokyklinių grupių ugdytiniams, 1 klasių mokiniams ir 2-4 klasių mokiniams, kurias lanko 85 vaikai bei 1 pavėžėjimo laukimo grupė, skirta vaikams, į namus vykstantiems mokykliniais autobusais, grupę lanko 76 vaikai. Šiuo ataskaitiniu laikotarpiu Mokykloje dirba 58 darbuotojai, iš jų 37 mokytojai, švietimo pagalbos specialistai ir padėjėjai, 17 techninio ir aptarnaujančio personalo darbuotojų, 4 administracijos atstovai. Tai sudaro 58,1 etato.  20223 m. Mokykla veiklą vykdė vadovaudamasi 2023–2025 m. strateginio plano projekto gairėmis bei 2023 m. Mokyklos veiklos planu. 2023 m. veiklos prioritetinė kryptis – pasirengti įgyvendinti atnaujintas bendrąsias programas ir sudaryti sąlygas kiekvienam mokiniui siekti asmeninės pažangos. Strateginiame ir Veiklos planuose iškelti tikslai ir uždaviniai, numatytos priemonės rezultatams siekti.  Mokyklos strateginio plano 2023-2025 metams tikslai:   1. Sąlygų ir strategijų, padedančių mokiniams sėkmingai mokytis, tobulinimas ir įgyvendinimas. 2. Saugios, aktyvios, sutartomis vertybėmis bei partneryste ir lyderyste grįstos pradinės mokyklos bendruomenės formavimas.   Siekiant strateginio plano pirmojo tikslo – sąlygų ir strategijų, padedančių mokiniams sėkmingai mokytis, tobulinimas ir įgyvendinimas – Mokyklos veikla buvo orientuojama į švietimo pagalbos teikimą įvairių gebėjimų mokiniams, kiekvienam sudarant galimybes siekti asmeninės pažangos, taip pat į pedagogų kompetencijų, reikalingų formuojamojo vertinimo strategijų taikymui, individualios mokinio pažangos fiksavimui. Strateginiam tikslui pasiekti buvo vykdomas Veiklos plano uždavinys – užtikrinti aukštą ugdymo kokybę. 2022-2023 m. m. I pusmetį aukštesniuoju lygiu baigė 77 mokiniai, II pusmetį – 83 mokiniai, nepatenkinamu lygiu I pusmetį baigė 6 mokiniai, II pusmetį – nebuvo nė vieno neigiamai įvertinto mokinio. Įgyvendinant šį uždavinį, buvo vykdomos priemonės, susijusios su mokinių pasiekimų ir pažangos gerinimu:   * Mokymo(si) bendradarbiaujant strategijos taikymas ugdymo(si) procese. Vykdytos tęstinės profesinio tobulėjimo programos, skirtos mokymosi bendradarbiaujant tematikai: „Efektyvus bendradarbiavimas ir jo įtaka ugdymo įstaigoje“ (2023m. birželio 29-30 d. Utenos Švietimo Centro organizuota ilgalaikė programa); „Laimingi, tobulėjantys ir patys už savo pažangą atsakingi mokiniai – ką turime padaryti, kad tai taptų realybe?“ (2023m. spalio 19 d. ISM ir NŠA konferencija Vilniuje); * Modelio „Kolega – kolegai: mokomės bendradarbiaudami“ įgyvendinimas. Nuo 2023m. sausio mėn. Mokykloje kiekvieną pirmadienį nuo 7.30 iki 7.45 mokytojų kambaryje vyksta informacinis „Ryto ratas“, kurio metu pristatomi savaitės planai, renginiai, darbai, pasidžiaugiama kolegų pasiekimais, inovatyviais projektais. Kiekvieną antradienį nuo 14.00 iki 15.00 val. vyksta Mokyklos pedagoginių darbuotojų „Bendradarbiavimo valanda“, kurios metu aktualius klausimus sprendžia darbo grupės, konsultacijas teikia švietimo pagalbos specialistai, priimami sprendimai dėl Mokyklos veiklos kokybės gerinimo. * Integruoto ir integralaus ugdymo gilinimas. Kiekvienoje klasėje (grupėje) vyksta integruotos pamokos, kurių metu siekiama atskleisti tarpdalykinius ryšius, taikyti fenomenais grįsto ugdymo principus, vesti jungtines pamokas, dalyvauti parodose, konkursuose, sambūriuose („Žodi, suskambėk, „Oželio pastogėj“, „Žiūriu į mėlyną – matau žalią“, „Mes iš Sėlių krašto“, „Kur nukeliauja mano maisto atliekos“, „Kad dantukai sveiki būtų“, „Šokam“ ir kt.) * Patirtinio ugdymo(si) organizavimas atrandant mokymo(si) ir gyvenimo ryšius. STEAM taikymas ugdymo procese, neformalaus švietimo „Robotikos akademijos“ užsiėmimai vaikams, ugdymo karjerai dienų renginiai „Šok į tėvų klumpes“ ir kt. * Mokymo(si) „Mokykla be sienų“ įgyvendinimas. Pažintinė, kultūrinė, meninė, kūrybinė veikla perteikiama per puoselėjamas tradicijas, bendruomenės renginius, aplinkotyros veiklas ugdant meilę ir pagarbą savo kraštui, ugdantis pilietišką požiūrį. Veiklos organizuojamos įvairiose erdvėse, išnaudojant mūsų krašto infrastruktūrą, remiantis inovatyviomis partnerių idėjomis. Mokyklos mokiniams sudaromos galimybės dalyvauti muziejų, atviros prieigos centrų, virtualių mokymo aplinkų, bibliotekų, rajono ugdymo įstaigų erdvėse vykstančiuose užsiėmimuose. * Skaitymo strategijų pamokose gilinimas. Klasėse sutarta dėl papildomo skaitymo skatinimo, mokiniai turi galimybę rinktis meilę gimtajai kalbai puoselėjančius papildomo ugdymo būrelius, Mokyklos bibliotekoje vyko Šiaurės šalių literatūros savaitė „Kalėdos Šiaurėje“, kalėdinių atvirukų „Kuo kvepia Kalėdos“ paroda, 3 mokiniai dalyvavo Vilniaus etninės kultūros centro konkurse „Kūrybinė pasakos galia“ (3-4 klasių mokinių kategorijoje laimėta 3 vieta). Siekiant gerinti mokinių lietuvių kalbos pasiekimus, skaitymo, rašymo, klausymo, teksto suvokimo, kalbiniai mokinių gebėjimai ugdomi per visų mokomųjų dalykų ir ugdymo sričių veiklas. * Ugdymo turinio atnaujinimo dokumentų analizė. 1-3 klasėse pradėta įgyvendinti UTA programa, pagal kurią 1 savaitinė pamoka skiriama šokiui. Etninės kultūros, gyvenimo įgūdžių, skaitmeninio raštingumo ugdymo bendrosios programos integruojamos į kitų mokomųjų dalykų temas. Priešmokyklinėse grupėse vadovaujamasi septyniomis kompetencijomis grįstu ugdymu.   Siekiant strateginio plano antrojo tikslo – saugios, aktyvios, sutartomis vertybėmis bei partneryste ir lyderyste grįstos pradinės mokyklos bendruomenės formavimas – Mokyklos veikla buvo orientuojama į edukacinių veiklų, pilietinių iniciatyvų, ekologinių projektų, sveikos gyvensenos propagavimą ir įgyvendinimą. Tikslui pasiekti buvo vykdomi keturi Veiklos plano uždaviniai:   1. Pirmojo uždavinio – skatinti saviraiškų mokinių ir mokytojų dalyvavimą mokyklos gyvenime, integruojant mokyklos vertybines nuostatas į ugdymo(si) procesą – įgyvendinimui buvo vykdomos priemonės:   - Mokyklos bendruomenę telkiantys ir savanorystę skatinantys renginiai: „Pyragų diena“, „Kartu smagiau“, „Mes skubame užaugti“, „Darom“, „Gelbėkit vaikus“ ir kt.  - Tautiškumą ir pilietiškumą ugdančios veiklos; „AČIŪ diena“, „Atmintis gyva, nes liudija“, Lietuvos valstybinių švenčių paminėjimui skirti renginiai;  - Mokyklos tradiciniai renginiai: mokslo metų pradžios ir pabaigos šventės, kalėdiniai renginiai ir edukacijos, kalendorinės šventės, „Suk galvelę“, Vaikų knygos dienos renginiai, „Žodi, suskambėk“;  - Įsitraukimas į miesto, rajono, šalies projektines veiklas: „Žmogaus dovana Žemei“, „Knygnešio kelias“, „Mes iš Sėlių krašto“.  2. Antrojo uždavinio – kurti darnią, saugią ir sveiką socialinę emocinę aplinką – įgyvendinimui buvo vykdomos priemonės:  - Prevencinių renginių, akcijų, projektų, konkursų organizavimas: saugaus elgesio ir eismo savaitės, civilinės saugos pratybos, sąmoningumo didinimo projektiniai renginiai „Be patyčių“, „Įsijunk šypseną“, „Draugo diena“.  - Sveikatą stiprinantys ir sveiką gyvenimo būdą propaguojantys renginiai: „Sveikata visus metus“ programos įgyvendinimas: „Sportas – sveikatos sparnai“, „Žemės kvėpavimas“, „Sveikatiados“ projekto iššūkiai, Judumo savaitės renginiai, Olimpiniam judėjimui skirtos veiklos.  3. Trečiojo uždavinio – skatinti Mokyklos mokytojų, mokinių lyderystę, bendradarbiavimą su socialiniais partneriais – įgyvendinimui skirti renginiai:  - Mokinių dalyvavimas akcijose, iniciatyvose kartu su socialiniais partneriais, mokinių tėveliais, savanoriais: edukacijos Zarasų viešojoje bibliotekoje bei Zarasų krašto muziejuje, karjeros dienų renginiai „Šok į tėvų klumpes“, Teatro savaitės renginiai Zarasų kultūros centre, edukacinės veiklos Zarasų profesinėje mokykloje, lankymasis tėvų darbovietėse.  4. Ketvirtojo uždavinio – kurti palankų bendradarbiavimo su tėvais mikroklimatą, siekiant aktyvaus tėvų į(si)traukimo į ugdymo procesą – įgyvendinimui skirtos priemonės:  - Buvo atsisakyta tėvelių lankymosi Mokykloje apribojimų, organizuota atvirų durų diena būsimiems priešmokyklinukams ir pirmokams bei jų tėveliams, atnaujintos Mokyklos vidaus darbo tvarkos taisyklės bei mokinio taisyklių pažeidimo atveju teikiama pagalba.  - Tėvų lyderystė asmeninio mokinių augimo skatinimui: tėvelių vedamos sėkmės pamokos, išvykos į darbovietes, trišaliai pokalbiai, individualaus pagalbos ugdymuisi plano sudarymas, sėkmės kriterijų apsibrėžimas.  Zarasų „Santarvės“ pradinės mokyklos Strateginio veiklos plano projekto, Veiklos plano, vadovo metų veiklos užduotys ir jų įgyvendinimas remiasi Mokyklos bendruomenėje sutartomis vertybėmis, vizija ir misija: pradinė mokykla, bendradarbiaujanti su šeima ir socialiniais partneriais, ugdanti priešmokyklinio ir pradinio amžiaus įvairių gebėjimų ir poreikių mokinius tolimesniam sėkmingam mokymuisi. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

| Metų užduotys  (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| --- | --- | --- | --- |
| * 1. Užtikrinti efektyvų mokyklos valdymą. | 1.1.1. Mokyklos veiklą reglamentuojantys dokumentai atitinka galiojančius teisės aktus. | 1.1.1.1. Atlikta mokyklos strateginio plano analizė bei parengtas 2023-2025 m. strateginio veiklos plano projektas.  1.1.1.2. Parengtas ir patvirtintas mokyklos lygmens ugdymo kokybės stebėsenos tvarkos aprašas ir rodikliai.  1.1.1.3. Įgyvendintos kontroliuojančių ir priežiūrą vykdančių institucijų rekomendacijos. | 1.1.1.1.1. 2023-02-14 Mokytojų tarybos išplėstiniame posėdyje aptartos strateginės mokyklos veiklos kryptys, numatomi darbai, galimi iššūkiai.  1.1.1.2.1. 2023-04-12 Direkcinio pasitarimo metu aptarti metų veiklos įsivertinamojo pokalbio kriterijai.  1.1.1.2.2. Susitarta dėl mokyklos VGK veiklos koncepcijos bei neformaliojo vaikų švietimo poreikio ir prieinamumo.  1.1.1.3.1. 2023-10-10 Bendradarbiavimo valandos pasitarime priimtas reagavimo į netinkamą mokinių elgesį algoritmas:  - Atnaujintos mokyklos vidaus darbo tvarkos taisyklės;  - Darbuotojų veiksmai smurtinio įvykio metu;  - Smurtinio elgesio fiksavimo forma;  - Patyčių atvejų registravimo žurnalas;  - Vieningos mokinio taisyklės;  - Mokinio elgesio vertinimas ir įsivertinimas;  - Mokinio taisyklių pažeidimo atvejais teikiama pagalba.  1.1.1.3.2. Išklausyti seminarai apie vidaus kontrolės politiką bei mobingą švietimo įstaigoje. |
| * 1. Gerinti ugdymo kokybę.   2. Pasirengti atnaujinto ugdymo turinio įgyvendinimui.   1.4. Ieškoti galimybių ugdymo(si) sąlygų gerinimui, dalyvaujant Savivaldybės teikiamų švietimo projektų (programų) veikloje („Tūkstantmečio mokyklų“ programoje, regioniniuose projektuose ir kt.). | 1.2.1. Susitarta dėl mokinių individualių pasiekimų ir pažangos stebėjimo rodiklių.  1.2.2. Diegiami integruoto ugdymo principai.  1.2.3. Atnaujintos ir ugdymui pritaikytos edukacinės aplinkos.  1.3.1. Pasirengta įgyvendinti atnaujinto ugdymo turinio programas 2023-2024 m. m.  1.4.1. Sistemingas ugdymo(si) sąlygų tobulinimo planavimas. | 1.2.2.1. Individualiai pažangai skatinti pamokoje taikomas formuojamasis vertinimas.  1.2.2.2. Pedagogai tobulina kompetencijas, reikalingas formuojamojo vertinimo strategijų taikymui, individualios mokinio pažangos fiksavimui.  1.2.2.1. Mokytojai metodinių pasitarimų metu pristato integruoto ugdymo patirtis.  1.2.2.2. Kiekvienas mokytojas per mokslo metus veda bent vieną integruotą pamoką.  1.2.2.3. Vykdomos integruotos „Sveikatiados“ projektų veiklos.  1.2.3.1. Įrengta bent viena nauja edukacinė lauko erdvė.  1.2.3.2. Atliktas giluminis įsivertinimas 3.2.2. rodiklio „Mokymasis be sienų“. Gautais rezultatais pasiremta rengiant mokyklos veiklos tobulinimo planą.  1.3.1.1. Mokyklos mokytojų taryboje aptartos atnaujintos 1 ir 3 klasių bendrojo ugdymo programos.  1.3.1.2. Patvirtintos atnaujinto turinio 1 ir 3 klasių bendrojo ugdymo programos.  1.3.1.3. 90 proc. mokytojų, kurie dirbs pagal atnaujintas BP, patobulino dalykines ir bendrąsias kompetencijas seminaruose ir mokymuose pagal atnaujintų BP reikalavimus.  1.3.1.4. Įsigyti vadovėliai ir kita mokomoji medžiaga atnaujinto ugdymo turinio įgyvendinimui.   * + - 1. Pateikta Savivaldybei prašoma informacija.   1.4.1.2. Dalyvauta organizuojamuose pasitarimuose, konsultacijose ir kituose renginiuose. | 1.2.2.2.1. 2023-02-14 Mokytojų tarybos išplėstinio posėdžio metu pristatytas pranešimas dėl metinės mokyklos vadovo užduoties įgyvendinimo: formuojamojo vertinimo diegimas.  1.2.2.2.2. Mokyklos pedagogų bendruomenė supažindinta su formuojamojo vertinimo strategijų taikymu individualios mokinio pažangos fiksavimui.  Parengtas ir patvirtintas „Individualios pagalbos teikimo mokiniui plano“ tvarkos aprašas.  1.2.2.2.1. Parengtas pranešimas „Gabių ir talentingų vaikų ugdymas muzikos pamokoje“.  1.2.2.2.2. 2023-02-20 – 2023-03-06 Mokykla įsijungė į VŠĮ „Tikra mityba“ ir sveikos gyvensenos programos „Sveikatiada“ organizuojamą fizinio aktyvumo konkursą „Išbandyk naują madą – sportuok su sveikatiada“.  1.2.2.2.1. Visi mokytojai vedė po vieną ir daugiau integruotų pamokų, atskleidžiančių tiek tarpdalykinius ryšius, tiek temos integralumą.  1.2.2.2.2. Visos klasės dalyvauja prevencinėse, sunkumus įveikti padedančių, programų veiklose: „Zipio draugai“ (priešmokyklinės grupės), „Antras žingsnis“ (1-4 klasės), „Esame saugūs“ (3 klasės)..  1.2.2.2.3. Integruotai ugdomas mokinių informatinis mąstymas, atsakingas šiuolaikinių technologijų vartojimas, saugus elgesys skaitmeninėje aplinkoje.  1.2.2.3.1. Mokykla dalyvauja sveikatą stiprinančių programų ir projektų veiklose: „Sveikatiados iššūkiai“, „Žemės kvėpavimas“, „Aktyvuokis“, „Solidarumo bėgimas‘.  1.2.2.3.2. Kiekviena diena mokykloje pradedama rytine mankšta, organizuojamos tikslingos aktyvios pertraukos, esant palankioms oro sąlygoms viena savaitinė fizinio ugdymo pamoka vedama lauke.  1.2.3.1.1. Įrengta lauko erdvė, skirta mokyklinių autobusų laukiantiems vaikams: sezoninis dekoratyvinis apželdinimas, sukonstruotas ir apželdintas erdvinis pradinės mokyklos simbolis – obuolys, sumontuoti 4 suoliukai – gabionai.  1.2.3.1.2. Atnaujintas ir papildytas veikloms skirta įranga mokyklos vidinis kiemelis.  1.2.3.2.1. Pasirašyta bendradarbiavimo sutartis su Zarasų rajono savivaldybės Visuomenės sveikatos rėmimo specialiosios programos priemonių projekto „Baseinas 3“ organizatoriais.  1.2.3.2.2. Dalyvavimas Aukštaitijos plaukimo – triatlono akademijos projekte „Mokausi plaukti ir saugiai elgtis vandenyje“.  1.2.3.2.3. išvykos, edukacijos, bendri renginiai su socialiniais partneriais: Zarasų profesine mokykla, Zarasų miesto ir rajono bendrojo ir neformalaus švietimo ugdymo įstaigomis, savanoriškomis ir nevyriausybinėmis organizacijomis, Zarasų miesto kultūros ir saugumo įstaigomis.  1.2.3.2.4. Pasaulio pažinimo pamokos ugdymosi tikslus ir uždavinius atitinkančiose erdvėse: žirgyne, akvariumų salone, antrinių žaliavų aikštelėje, regioniniame draustinyje ir kt.  1.3.1.1.1. 2023-01-11 mokytojų tarybos posėdyje aptartos strateginės BP atnaujinimo kryptys, numatomi darbai, galimi iššūkiai.  1.3.1.1.2. 2023-01-12 parengtas įsakymas „Dėl pradinio ugdymo programos atnaujinto ugdymo turinio diegimo mokykloje komandos sudarymo“. 2022 m. spalio 13 d. redakcija.  1.3.1.2.1. Zarasų „Santarvės‘ pradinės mokyklos direktoriaus 2023 m. rugpjūčio mėn. įsakymu Nr. 1-(1.6 E) patvirtintas 2023-2024 ir 2024-2025 metų ugdymo planas, kuris reglamentuoja atnaujinto turinio ugdymo programų įgyvendinimą.  1.3.1.3.1. 2023 m. kovo mėn. visi pradinių klasių mokytojai dalyvavo UTA koordinatorių nuotolinių mokymų sesijoje dėl pasiruošimo atnaujintų programų įgyvendinimui.  1.3.1.3.2. 100 proc. mokytojų, dirbančių pagal UTA programas, dalykines ir bendrąsias kompetencijas tobulino:  - 2023-05-18 „Kompetencijomis grįsto ugdymo turinys“ (ilgosios programos „Pasirengimas atnaujinto ugdymo turinio diegimui“ I modulis).  - 2023-06-13 „Pradinių klasių mokytojų kompetencijų plėtojimas atnaujintų bendrųjų programų kontekste“.  1.3.1.4.1. Visos priešmokyklinės grupės aprūpintos metodine medžiaga, paremta 7 ugdytinomis kompetencijomis pagal atnaujinto ugdymo turinio programas.  1.3.1.4.2. Pasinaudojus MK ir NŠA projekto lėšomis 1 klasėms nupirkta po 75 vnt. 3 dalių lietuvių kalbos ir matematikos vadovėlius. 3 klasėms – 2 dalių 85 pasaulio pažinimo vadovėliai.   * + - * 1. Pagal steigėjo skirtas lėšas įvykdyti viešieji pirkimai, organizuoti vidaus ir aplinkos tvarkymo darbai.         2. Teikiamos ataskaitos, viešinama geroji patirtis, dalijamasi sėkmės istorijomis.   1.4.1.2.1. Kiekvieną savaitę vyksta nuotoliniai švietimo  įstaigų vadovų pasitarimai, kartą į mėnesį - išvažiuojamasis susirinkimas.  1.4.1.2.2. NŠA organizuojami nuotoliniai informaciniai susitikimai švietimo aktualijų klausimais.  1.4.1.2.3. Kvalifikacijos tobulinimas: 2023-05-19 Nr. 3829 Vadybinio darbo pagrindai: įvadiniai mokymai naujai paskirtiems vadovams“.  2023-06-30 Nr. 570 „Pasidalytosios lyderystės ir kolegialaus bendradarbiavimo įtaka mokytojų profesiniam augimui“.  2023-08-24 Nr. 8NK-05 „Pedagogų darbo krūvio nustatymo ir apmokėjimo aktualijos bei naujovės nuo 2023-09-01“.  2023-10-19 „Laimingi, tobulėjantys ir patys už savo pažangą atsakingi mokiniai – ką turime padaryti, kad tai taptų realybe?“  2023-11-10 „Negalios NVO perspektyva“.  2023-11-24 R7-3755 „Ugdymo įstaigos kaitos kryptingumas, planavimas ir pasirengimas iššūkiams“.  2023-11-26 Nr. m8trr07v3t „Mokyklų atnaujinimo ABC: funkcionalumas, ergonomika ir patarimai“.  2023-12-04 Nr.R7-4041 „Įtraukties dėlionė: sėkmės kelias kiekvienam vaikui“.  2023-12-29 Nr. PAZ-460 „Kompetencijomis grįstas ugdymas pamokoje“. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo). Nebuvo.**

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Sukurtas Zarasų „Santarvės“ pradinės mokyklos fb puslapis. | Plečiamas informacijos apie mokyklos veiklą prieinamumas. |
| 3.2.Atnaujinta Zarasų „Santarvės“ pradinės mokyklos internetinė svetainė. | Pasirašyta sutartis su svetainesmokykloms.lt, kuria tiekėjas įsipareigoja atnaujinti svetainę pagal šiuolaikines, audito reikalavimus atitinkančias rekomendacijas. |
| 3.3.Pasirašyta bendradarbiavimo sutartis su profesinio rengimo centru VESK. | Mokykla, įsipareigodama sudaryti sąlygas, besimokantiems pagal ikimokyklinio ugdymo pedagogo padėjėjo programą, atlikti pedagoginę praktiką, kartu gauna pagalbą padedant ugdytis mokymosi ar elgesio sunkumų patiriantiems mokiniams. |
| 3.4.Parengta ir pateikta savanorystės programa. | Mokykla gaus įvairius mokinių poreikius atitinkančios pagalbos, tuo pačiu sudarys sąlygas socialinių pilietinių veiklų atlikimui suinteresuotiems asmenims. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1.Kapitalinis 3 aukšto koridoriaus remontas, kurio atsisakyta dėl numatytos mokyklų tinklo pertvarkos. | Saugi ir estetiška 3 aukšto koridoriaus erdvė. | Minimaliais resursais ir turimais žmogiškais ištekliais atnaujinta koridoriaus erdvė. | Užglaistyti plyšiai ir įtrūkimai, nudažytos lubos ir sienos, padėta priemonių, skirtų vaikų užimtumui pertraukų metu (sėdmaišiai, treniruoklis, žaidimų stalas). |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų, vykdant užduotis, įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | **Gerai ⌧** |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Komandos formavimo ir įgalinimo kompetencija.  7.2. Strateginio mąstymo ir pokyčių valdymo kompetencija. |

**V SKYRIUS**

**KITŲ METŲ VEIKLOS LŪKESČIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| --- | --- | --- |
| 8.1. Dalyvavimas „Tūkstantmečio mokyklų“ programoje. | 8.1.1. Dalyvauta pedagogų bendruomenei skirtose priemonėse. | 8.1.1.1. 90 proc. pedagogų dalykines ir asmenines kompetencijas tobulins organizuojamuose seminaruose, mokymuose, konsultacijose.  8.1.1.2. 50 proc. mokytojų ir švietimo pagalbos specialistų telksis bendrų švietimo tikslų rajone formavimui ir įgyvendinimui.  8.1.1.3. Mokyklos bendruomenė teiks pasiūlymų dėl ugdymo(si) sąlygų gerinimo. |
| 8.1.2. Pagal TŪM pažangos planą, laikantis terminų, vykdomi įrangos pirkimai, atliekami numatyti darbai. | 8.1.2.1. Įsigyta įranga atlieps išsikeltus tikslus ir mokinių poreikius.  8.1.2.2. Įveiklintos erdvės leis efektyviau išnaudoti ugdymuisi ir poilsiui skirtą laiką.  8.1.2.3. Dalyvavimas bendradarbiaujančių mokyklų tinklaveikoje įgalins mokytojus ieškoti inovatyvesnių mokymosi būdų, o mokinius - siekti aukštesnių savirealizacijos tikslų. |
| 8.2. Ugdymo kokybės gerinimas, siekiant aukštesnių mokymosi pasiekimų. | 8.2.1.Išlaikyti aukšti mokymosi pasiekimai pagal NMPP ir metinius rezultatus. | 8.2.1.1. NMPP 4-os klasės mokinių pasiekimai ne žemesni nei 2024 m.  8.2.1.2. 1-3 klasių mokinių metiniai rezultatai ne žemesni nei 2024 m. II pusmečio įvertinimai. |
| 8.2.2. Užtikrintas tinkamas atnaujinto ugdymo turinio įgyvendinimas. | 8.2.2.1. Metodinės medžiagos, tikslingų nuorodų viešinimas, ugdymo erdvių pritaikymas, specialistų užtikrinimas, planavimo dokumentų atnaujinimas.  8.2.2.2. UTA sklaida Bendradarbiavimo valandos posėdžiuose, pereinant prie pamokų, vedamų BDŠ ir Š mokymo(si) paradigmoje. |
| 8.2.3. Vykdomas patirtinis ugdymas kitose aplinkose, veiklų integravimas į pamokas. | 8.2.3.1. Organizuojamos reguliarios edukacinės išvykos, mokymasis kitose erdvėse, taikant alternatyvius įtraukaus ugdymo metodus.  8.2.3.2. Integruotai vykdomos skaitmeninio raštingumo, gyvenimiškų įgūdžių, etnokultūros, sveikos gyvensenos programos. |
| 8.3. Projektinės, tiriamosios, integruotos ugdomosios veiklos kokybės gerinimas. | 8.3.1. Inicijuoti veiklas, skatinančias bendruomenės narių iniciatyvumą, kūrybiškumą, lyderystę ir bendradarbiavimą | 8.3.1.1. Sukurtas ir patvirtintas projektinės veiklos tvarkos aprašas.  8.3.1.2. Kiekviena klasė / grupė vykdys bent po vieną trumpalaikį ar ilgalaikį projektą, tiriamąją veiklą.  8.3.1.3. Ne mažiau 80 proc mokinių dalyvaus Ugdymo plane numatytų pažintinei, kultūrinei, meninei, sportinei veiklai skirtų dienų renginiuose. |
| 8.4. Ieškojimas galimybių ugdymo(si) sąlygų gerinimui, dalyvaujant Savivaldybės teikiamų švietimo projektų, programų veikloje, regioniniuose projektuose ir kt. | 8.4.1. Sistemingai planuoti ugdymo(si) sąlygų tobulinimą. | 8.4.1.1. Savivaldybės administracijai bus pateikta prašoma informacija apie dalyvavimą projektiniuose renginiuose.  8.4.1.2. Visuose Mokyklos informacijos sklaidos kanaluose (e.dienyne TAMO, tinklapyje santarves.info, fb puslapyje) bendruomenė turės galimybę susipažinti su vykdomomis programomis.  8.4.1.3. Pravestos diskusijos mokyklos bendruomenėje ir atlikta apklausa dėl poreikio dalyvaujant papildomo užklasinio ugdymo veiklose.  8.4.1.4. Užmegzti bendradarbiavimo ryšiai su bent viena pradinio ugdymo įstaiga mūsų regione. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)** (pildoma suderinus su švietimo įstaigos vadovu)

|  |
| --- |
| 9.1. Nepakankamas finansavimas. |
| 9.2. Žmogiškieji faktoriai (nedarbingumas ir kt.) |
| 9.3. Teisės aktų pasikeitimai |
|  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** Zarasų „Santarvės“ pradinės mokyklos direktorė Daiva Šileikienė geba atlikti pareigybės aprašyme nustatytas funkcijas, įvykdė visas 2023 m. numatytas užduotis, pasiekė rezultatus pagal numatytus vertinimo rodiklius. Vadovė taip pat įvykdė papildomas veiklas, kuriomis siekia, kad mokykloje būtų didesnis bendruomeniškumas, geresnė informacijos sklaida, komunikacija.

Direktorė D.Šiliekienė didelį dėmesį skiria mokymosi žinių pasiekimui integruojant netradicinius mokymosi būdus, skatina mokinių bei kitų mokyklos bendruomenės narių (tėvų, mokytojų, darbuotojų) savanorystę, pilietiškumo bei sveikos gyvensenos ugdymą. Pozityviai vertiname aktyvų mokinių dalyvavimą įvairiuose renginiuose, akcijose, konkursuose. Siūlome ieškoti daugiau netradicinių mokymosi erdvių - parkai, muziejai, dvarai, skatinant vaikų žingeidumą bei patyriminį ugdymą.

Mokyklos vadovė skiria dėmesį ugdymo kokybei, ugdymo programų turiniui, siekia galimybių, kad mokyklos erdvės būtų patogios, saugios bei inovatyviai pritaikytos priešmokyklinių ir paradinių klasių moksleivių poreikiams. Pamokose integruojama daug socialinio, ekologinio, etnografinio, pilietiškumo ir kitokio neformalaus ugdymo turinio. Mokykla sėkmingai bendradarbiauja su kitomis rajono įstaigomis, plečiant ugdytinių akiratį. Siūlome daugiau dėmesio skirti moksleivių  skaitmeninio raštingumo ir informatinio mąstymo ugdymui užtikrinant mokykloje šiuolaikines priemones bei integruojant šias veiklas į kitų dalykų pamokas arba įtraukiant informatikos pamoką į ugdymo programą. Taip pat siūlome įkurti dar vieną informatikos kabinetą (24 kompiuterinės darbo vietos), nes 4 klasių ugdytiniai dalyvauja Nacionaliniame mokinių pasiekimų patikrinime, kuris vyksta elektroniniu būdu.

Direktorė skatina mokyklos narių bendruomeniškumą, yra atvira pasiūlymams. Mokykloje organizuojamos įvairios bendros veiklos skirtos ne tik mokiniams, bet ir visiems bendruomenės nariams, bendradarbiaujama su kitomis rajono įstaigomis. Siūlome organizuoti atvirų durų dienas visų klasių tėveliams kiekvieną pusmetį, kad būtų galimybė pasikalbėti ne tik su klasės mokytoja, bet ir mokytojais dalykininkais, mokytojų padėjėjomis ir pan.

2023 metais mokykloje įgyvendinta daug sveikatos bei aktyvios fizinės veiklos projektų, kuriuose moksleiviai aktyviai ir labai noriai dalyvavo. Siūlome vykdyti estafečių, kvadrato bei kitų sporto šakų varžybas tarp klasių, su kitomis Zarasų bei kitų rajonų mokyklomis, kuriose dalyvautų ne tik aukštesnių klasių (3-4), bet ir žemesnių klasių (1-2) moksleiviai.

Didelis dėmesys Zarasų „Santarvės“ pradinėje mokykloje skiriamas saugiai aplinkai, stengiamasi atsižvelgti į individualią moksleivių pažangą, vaikai dalyvauja prevencinėse, sunkumus įveikti padedančiose veiklose. Siūlome atrasti galimybes įdarbinti mokykloje daugiau mokytojų padėjėjų, kad būtų užtikrintas didesnis mokinių saugumas, pagalba mokiniams, kuriems reikia daugiau dėmesio bei laiko įsisavinant mokomąją medžiagą bei susiduriantiems su kitais įvairiais sunkumais mokykloje.

Direktorė D.Šileikienė skatina pedagogus tobulėti ir gilinti žinias keliant dalykines kompetencijas. Siūlome, kad ir toliau mokytojams būtų suteikiamos galimybės tobulinti žinias, dalyvauti mokymuose, plėsti kompetencijas ir kelti kvalifikaciją.

Numatytus tikslus ir pateiktą 2023 metų veiklos ataskaitą Zarasų „Santarvės“ pradinės mokyklos taryba vertina labai gerai.

Mokyklos tarybos pirmininkas \_\_\_\_\_\_\_\_\_\_ Roma Pieviškytį Novičenko 2024-02-\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

11. Įvertinimas, jo pagrindimas ir siūlymai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zarasų rajono savivaldybės merė \_\_\_\_\_\_\_\_\_ Nijolė Guobienė 2024-02-\_\_\_\_

(į pareigas priimantis asmuo ar jo įgaliotas asmuo) (parašas) (vardas ir pavardė) (data)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Daiva Šileikienė 2024-02-\_\_\_\_

(švietimo įstaigos vadovo pareigos) (parašas) (vardas ir pavardė) (data)